钦定古今图书集成/明伦汇编/闺媛典/第113卷 > 皇清十九 > 洪标娘
## 钦定古今图书集成/明伦汇编/闺媛典/第113卷 > 皇清十九 > 洪标娘

按《同安县志》：洪标娘，许聘生员郑毓濬。濬试台湾，船飘逾年，无踪迹。父欲再议婚，不从，自缢死。

按《同安县志》：林雅娘，许聘海澄谢昂。昂病笃，林驰魂省视，早晚常见昂床前，家人惊骇。及昂殁，闻讣遂自缢。驰报谢昂母至，已越日矣，颜色如生。昂母睇视曰：“曩在吾家床前，群讶为祟者，孰知其为吾妇也！” 年二十四。